**สารคดีเฉลิมพระเกียรติ มรดกศิลป์ แผ่นดินไทย**

**ตอนที่ 19 ขบวนพยุหยาตราน้อย**

ขบวนพยุหยาตราน้อย จะใช้ในโอกาสที่พระบาทสมเด็จพระเจ้าอยู่หัว เสด็จพระราชดำเนินไปถวายผ้าพระกฐิน การจัดรูปขบวนแบ่งออกเป็น 2 สาย หากนับสายกลาง คือ เรือกลอง เรือตำรวจ และเรือพระที่นั่งด้วยจะนับว่ามี 3 สาย โดยเรือที่ใช้ในขบวน ประกอบด้วย เรือพิฆาต 1 คู่ เรือดั้ง 7 คู่ เรือรูปสัตว์ 4 คู่ ลำดับจากหลังไปหน้า คือ เรือครุฑ เรือกระปี่ เรือพญาวานร เรืออสูร เรือกลองนอก 1 เรือกลองใน 1 เรือตำรวจนอก 1 เรือตำรวจใน 1 เรือเอกชัย ทรงผ้าไตรหรือพระพุทธรูป หรือพุ่ม แล้วแต่งาน มีเครื่องสูง ธงสามชาย แตรสังข์ เรือคู่ชัก ใช้เรือเอกชัยเหินหาว และเรือเอกชัยหลาวทอง มีแตรสังข์มโหระทึกลง เรือพระที่นั่งลำทรง ใช้เรือศรีหรือเรือกิ่ง ทรงบัลลังก์กัญญา มีเครื่องสูง ธงสามชาย ถ้าเป็นเรือศรี งดธง เครื่องสูง เรือพระที่นั่งรอง ใช้เรือศรี ทรงบัลลังก์กัญญา เรือตำรวจตาม 2 คู่ เรือทหารแซง 2 คู่